Ետրո Վիլլեմս

**Ետրո Դանովիչ Սեքսեր Վիլլեմս** (, ), հոլանդացի ֆուտբոլիստ, իսպանական «Կաստելյոն» ակումբի ձախ պաշտպան։ Հանդես է եկել Նիդերլանդների հավաքականում։

## Կարիերա
### Ակումբային
Ռոտերդամի «Սպարտայի» ֆուտբոլային դպրոցի սան է։  Ի սկզբանե հանդես է եկել «Սպարտան'20» պատանեկան թիմում։  «Սպարտայի»" հիմնական թիմի կազմում նորամուտը նշել է 16 տարեկանում «Գոու Ըհեդ Իգլզ» ակումբի դեմ խաղում, որն ավարտվել է ոչ-ոքի՝ 1:1 հաշվով: 2011 թվականի օգոստոսի 31-ին Վիլեմսը տեղափոխվել է ՊՍՎ 800 հազար եվրոյով։  Առաջին անգամ ակումբի հայտացուցակում ընդգրկվել է 2011 թվականի հոկտեմբերի 20-ին՝ Թել Ավիվի «Հապոել» ակումբի դեմ Եվրոպայի լիգայի խաղում, սակայն մնացել է պահեստայինների թվում և խաղադաշտ դուրս չի եկել: 2011 թվականի հոկտեմբերի 23-ին «Վիտեսի» դեմ խաղում տեղի է ունեցել նրա պաշտոնական նորամուտը, որում Ետրոն 67-րդ րոպեին փոքր սրունքի վնասվածք է ստացել, և նրան փոխարինել է Աբել Տամատան։ 

2011 թվականի նոյեմբերի 3-ին նույն Թել Ավիվի «Հապոելի» դեմ Եվրոպայի լիգայի տնային խաղում Վիլլեմսը պաշտոնապես նշել է իր նորամուտը Եվրոպա լիգայում։  17 տարեկան հասակում (ընդհանուր 6423 օր) նա դարձել է ամենաերիտասարդ խաղացողը, որ հոլանդական ակումբում խաղացել է եվրագավաթներում (գերազանցվել է «Այաքսից» Բրայան Ռոյի ռեկորդը)։  2011 թվականի նոյեմբերի 29-ին վերջնականապես տեղափոխվել է ակումբի հիմնական կազմ։

2017 թվականի հուլիսի 17-ին Վիլլեմսը միացել է «Այնտրախտին». գործարքի գումարը, ըստ տարբեր տվյալնեի, կազմել է 5-9 միլիոն եվրո։  2017/18 մրցաշրջանում Վիլեմսը գերմանական թիմի կազմում նվաճել է Գերմանիայի ֆուտբոլի գավաթը։ 

2019 թվականի օգոստոսի 2-ին վարձավճարով միացել է «Նյուքասլ Յունայթեդին»։ 

2021 թվականի օգոստոսի 25-ին երկու տարվա պայմանագիր է կնքել «Գրոյտեր Ֆյուրտ» ակումբի հետ։  2022 թվականի սեպտեմբերի 1-ին ակումբը հայտարարել է ֆուտբոլիստի հետ պայմանագիրը խզելու մասին։ 

2023 թվականի փետրվարի 23-ին մինչև մրցաշրջանի ավարտը պայմանագիր է կնքել «Գրոնինգեն» ակումբի հետ։  2023 թվականի ամռանը տեղափոխվել է «Հերակլես»։ 

2024 թվականի հուլիսի 25-ին պայմանագիր է կնքել իսպանական «Կաստելիոն» ակումբի հետ։  Սեպտեմբերի 9-ին նշել է նորամուտը  «Կադիսի» դեմ Սեգունդայի տնային խաղում՝ 89-րդ րոպեին փոխարինելով Օսկար Հիլին։  Սեպտեմբերի 29-ին ծփել է նորամուտի գոլը «Տեներիֆեի» հետ հաղթական խաղում։

### Հավաքականում
Ետրոն հանդես է եկել Նիդեռլանդների մինչև 15, 16 և 17 տարեկանների հավաքականներում, իսկ նրա առաջին գավաթը դարձել Է Եվրոպայի չեմպիոնական գավաթը մինչև 17 տարեկան խաղացողների շրջանում, որը նրա հավաքականը նվաճել է 2011 թվականին Սերբիայում կայացած առաջնությունում՝ հաղթելով գերմանացիներին 5:2 հաշվով: Առաջին անգամ Նիդեռլանդների ազգային հավաքական Վիլեմսը հրավիրվել է 2012 թվականի մայիսի 7-ին։  2012 թվականի մայիսի 27-ին հավաքականի գլխավոր մարզիչ Բերտ վան Մարվեյկը ֆուտբոլիստին ընդգրկել Է Եվրոպայի առաջնության հայտացուցակում։

## Ձեռքբերումներ
**ՊՍՎ**
* Նիդերլանդների գավաթակիր - 2011/12
* Նիդերլանդների սուպերգավաթի խաղարկության հաղթող - 2012, 2016
* Նիդերլանդների չեմպիոն (**2**) - 2014/15, 2015/16
**«Այնտրախտ» Ֆրանկֆուրտ**
* Գերմանիայի գավաթակիր - 2017/18

## Ծանոթագրություններ

## Արտաքին հղումներ
* Ֆուտբոլիստի էջը ''eintracht.de'' կայքում

 
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սպարտա Ռոտերդամի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի պաշտպաններ